**Dónal Lunny** (født 10. mars 1947) er en irsk folkemusiker og produsent. Hovedinstrumentene han spiller er gitar og bouzouki, som han spiller venstrehendt, andre instrumenter han spiller er keyboard og bodhrán. 

Som et grunnleggende medlem av populære band Planxty, The Bothy Band, Moving Hearts, Coolfin, Mozaik, LAPD og Usher's Island, var han tidlig med på å gjøre irsk tradisjonell musikk kjent også utenfor Irland. Han har i over fem tiår vært blant de mest fremtredende innen musikken, men også som produsent.

Personlig liv
-------------

Dónal Lunny ble født i Tullamore, Irland. Faren Frank var fra Enniskillen og moren Mary Rogers fra Ranafast. De var foreldre til fire gutter og fem jenter. Familien flyttet til Newbridge, County Kildare da Dónal var fem år gammel. [3]: 4

Han har en sønn, Shane, sammen med sangeren Sinéad O'Connor. Sønnen tok livet sitt i januar 2022, bare 17 år gammel.

Dónal Lunny si bror, Manus Lunny, er også musiker og produsent.

Karriere som musiker
--------------------

Lunny, Brian Bolgor og brødrene Brian og Mick Byrne danne Emmet Spiceland, som fortsatte som en trio etter at Bolgor trakk seg. Debutalbumet deres, *The First*, ble gitt ut i 1968. De hadde en nummer 1-hit i Irland med singelen "Mary from Dungloe".

I 1970 dannet Lunny en duo med Andy Irvine og [3] i 1971 spilte de, pluss Liam O'Flynn, på Christy Moores andre album, *Prosperous*, [1] disse fire dannet Planxty kort tid etter. Planxty ga ut 3 studioalbum *Planxty* (1973), *The Well Below the Valley* (1973) og *Cold Blow and the Rainy Night* (1974). Bandet ble ledende innen irsk tradisjonell instrumentalmusikk og påvirket mange andre innen sjangeren.

I 1974 produserte og spilte Lunny på albumet *Celtic Folkweave* av Mick Hanly og Mícheál Ó Domhnaill.

Lunny forlot Planxty samme år for å bli med på å danne plateselskap, Mulligan Records. Lunny inviterte uilleann-pipe spilleren Paddy Keenan, fløytespilleren Matt Molloy, felespilleren Paddy Glackin og trekkspillspilleren Tony MacMahon til å spille inn for det nye plateselskapet. De fikk også selskap av søster og bror, Tríona Ní Dhomhnaill på klavinet og vokal og Mícheál Ó Domhnaill på akustisk gitar, de hadde spilt i gruppen Skara Brae. MacMahon forlot gruppen for å jobbe som produsent for BBC. The Bothy Band debuterte 2. februar 1975 ved Trinity College, Dublin, og ble raskt et av de mest fremtredende bandene innen irsk tradisjonell musikk. De ga ut 3 studioalbum *The Bothy Band* (1975), *Old Hag You Have Killed Me* (1976) og *Out of the Wind – Into the Sun* (1977). Deres musikalske virtuositet hadde en betydelig innflytelse på det irske tradisjonelle musikkmiljøet frem til, og også etter, de ble oppløst i 1979.

Etter at Bothy Band ble oppløst, ble Lunny studiomusiker på forskjellige prosjekter, inkludert Davey and Morris.

I 1981 ble Lunny gjenforent med Moore for å danne Moving Hearts, sammen med en ung uilleann pipe spilleren, Davy Spillane. Moving Hearts spilte irsk tradisjonell musikk kombinert med mer moderne instrumenter og kunne ofte ha elementer fra rock eller jazz. Gruppen spilte inn 3 album *Moving Hearts* (1981), *Dark End of the Street* (1982) og *The Storm* (1985). Gruppen ble oppløst i 1985.

I 1987 spilte Lunny inn et soloalbum med tittelen *Dónal Lunny*, albumet inkluderte mange kjente gjestemusikere som spilte musikken hans. I 1998 ga han ut et lignende gruppeprosjektalbum med tittelen *Coolfin*.

Lunny og Andy Irvine startet i 2002 et flerkulturelt band kalt Mozaik, med Bruce Molsky, Nikola Parov, Rens van der Zalm. Mozaik har opptrådt over hele verden og har så langt spilt inn 4 album *Live from the Powerhouse* (2004), *Changing Trains* (2008), *Andy Irvine/70th Birthday Concert at Vicar St 2012* (2014) og *The Long & The Short Of It* (2019).

I løpet av 2003–2005 var Lunny med på konsertturne med det gjenforente Planxty. I februar 2007 ble Moving Hearts gjenforent for en konsert i Dublin. I 2008 og 2009 opptrådte gruppen på flere konserter i Irland og USA.

Liam O'Flynn, Andy Irvine, Paddy Glackin og Dónal Lunny spilte sammen i LAPD, første bokstav i fornavnene, i 2012. De hadde flere konserter frem til de ble oppløst i oktober 2013.

Bandet Usher's Island hadde litt andre medlemmer enn LAPD og består av Lunny, Irvine og Glackin, pluss Michael McGoldrick (uilleann pipe og fløyter), og John Doyle (gitar). De ga ut albumet *Usher's Island* i 2017.

Lunny fortsetter å bidra til musikkmiljøet i Irland, i tillegg til å turnere med mange musikere (inkludert Andy Irvine, Paddy Glackin, Michael McGoldrick, Paul Brady og Kevin Burke), dannet han i september 2016 en irsk trio med Zoë Conway og Máirtín O' Connor.

Dónal Lunny har spilt på albumene til en lang rekke artister innen tradisjonell Irsk musikk, han har også spilt på album til artister innen andre sjangere, for eksempel Kate Bush, *The Dreaming* (1981), Mary Black, *No Frontiers* (1989) og Mark Knopfler, *Golden Heart* (1996).

Produksjons karriere
--------------------

Da Moving Hearts brøt opp i 1985, begynte Lunny å produsere musikk for andre artister. Han hadde allerede produsert en singel for Skid Row (med den 17 år gamle Gary Moore), og i 1975 hadde han produsert albumet *A Silk Purse* for det elektriske folkebandet Spud.

Han har produsert for en rekke artister Christy Moore, Kate Bush, Mary Black, Paul Brady, Elvis Costello, Indigo Girls, Jimmy MacCarthy, Mairéid Sullivans, Clannad, og Baaba Maal. I 2002 produserte og spilte han på kjæresten, Sinéad O'Connor, sitt vakre irske album *Sean-Nós Nua*. Han produserte også albumet *Human Child* (2007) med den færøyske artisten Eivør Pálsdóttir (som har opptrådd med Vamp), som ble utgis i to versjoner, en engelsk og en færøysk.

Han komponerte filmmusikken til en tyrkisk film, Teardrops, og den irske filmen Eat the Peach. Han spilte også musikken til filmen This Is My Father og TV-programmet The River of Sound. 

Lunny var produsent og musikkansvarlig for musikken til Bringing It All Back Home, en TV-dokumentarserie fra BBC som omhandlet innflytelsen fra irsk musikk over hele verden.

Plateutgivelser
---------------

### Soloalbum

* 1987: *Donal Lunny* (Gael-Linn)
* 1996: *Common Ground*
* 1998: *Coolfin*

### Samlealbum

* 2001: *Journey: The Best of Dónal Lunny*

### Med Christy Moore

* *Prosperous* – 1972
* *Christy Moore* – 1976
* *Whatever Tickles Your Fancy* – 1976
* *Live in Dublin* – Christy Moore, Donal Lunny & Jimmy Faulkner – 1978
* *AntiNuclear*, Christy Moore, tracks: "People Will Die", Barry Moore and "Trip to Cransore", Early Grave Band – 1979
* *Ninety Miles from Dublin, The Rights of Man, Repeal the Union* – 1980
* *H-Block*, Christy Moore, Donal Lunny, Matt Molloy, Declan Sinnott, a.o. – 1980
* *Christy Moore and Friends* – Christy Moore e.o. – 1981
* *The Time Has Come* – 1983
* *Ride On* – 1984
* *The Spirit of Freedom* – 1985
* *Ordinary Man* – 1985
* *Unfinished Revolution* – 1987
* *Christy Moore*
* *Voyage*

### Med Planxty

* *Planxty* – 1973
* *The Well Below the Valley* – 1973
* *Cold Blow and the Rainy Night* – 1974
* *After The Break* – 1979/1992
* *The Woman I Loved So Well* – 1980/1992
* "Timedance" (12" single) – 1981
* *Words & Music* – 1983

### Med Bothy Band

* *1975* – 1975
* *Old Hag You Have Killed Me* – 1976
* *Out of the Wind, Into the Sun* – 1977/1985
* *Afterhours (Live in Paris)* – 1978/1984
* *Live in Concert* – 1994

### Med Moving Hearts

* *Moving Hearts* – 1982
* *The Dark End of the Street* – 1982
* *Live Hearts* – 1984
* *The Storm* – 1985
* *Moving Hearts Live in Dublin* – 2008

### Med Mozaik

* *Live from the Powerhouse* (2004)
* *Changing Trains* (2007)
* *Andy Irvine/70th Birthday Concert at Vicar St 2012* (2014)
* *The Long & The Short Of It* (2019)

### Med Maighread & Tríona Ní Dhomhnaill

* *Idir an Dá Sholas (1999)*

Referanser
----------

1. 1 2   Skyler Caruso, «Sinéad O'Connor's Marriages: What She Said About Her Past Spouses», verkets språk engelsk, redaktør People, utgitt 26. juli 2023, besøkt 27. juli 2023[Hentet fra Wikidata]
2. ↑   aosdana.artscouncil.ie, besøkt 6. juli 2018[Hentet fra Wikidata]
3. ↑   Robert Redford and John Hume awarded Honorary Degrees[Hentet fra Wikidata]
4. 1 2 3 4  «Dónal Lunny Biography, Songs, & Albums». *AllMusic* **(engelsk)**. Besøkt 7. november 2021.
5. ↑  Editors, Biography com. «Sinead O'Connor». *Biography* **(engelsk)**. Besøkt 7. november 2021.
6. ↑  Aronsen, Anniken (8. januar 2022). «Sinead O"Connors sønn (17) er død». *dagbladet.no* **(norsk)**. Besøkt 9. januar 2022.
7. ↑  «Mary from Dungloe | Details». *AllMusic* **(engelsk)**. Besøkt 7. november 2021.
8. ↑  «Michael Hanly / Mícheál O'Donnell – Celtic Folkweave (1974, Vinyl)» **(engelsk)**. Besøkt 7. november 2021.
9. ↑  «The Bothy Band Songs, Albums, Reviews, Bio & More». *AllMusic* **(engelsk)**. Besøkt 7. november 2021.
10. ↑  «Moving Hearts Songs, Albums, Reviews, Bio & More». *AllMusic* **(engelsk)**. Besøkt 7. november 2021.
11. ↑  «Music: Dublin yields to Donal's harmony». *The Independent* **(engelsk)**. 23. oktober 2011. Besøkt 7. november 2021.
12. ↑  «Mozaik». *Dónal Lunny 2021* **(engelsk)**. Besøkt 7. november 2021.
13. ↑  Quinn, Gerry (5. februar 2015). «Andy Irvine is still going strong into his seventies». *Irish Examiner* **(engelsk)**. Besøkt 7. november 2021.
14. ↑  Sun; Oct, 20; 2013 - 01:00 (20. oktober 2013). «The Shape I'm In: Donal Lunny, Music Maker». *Irish Examiner* **(engelsk)**. Besøkt 7. november 2021.
15. ↑  «Usher's Island | Andy Irvine». *www.andyirvine.com*. Besøkt 7. november 2021.
16. ↑  «Celtic Connections Live Review: Usher's Island at Old Fruitmarket, Glasgow». *HeraldScotland* **(engelsk)**. Besøkt 7. november 2021.
17. ↑  «Dónal Lunny Live / Dónal Lunny Beo». *Dónal Lunny 2021* **(engelsk)**. Besøkt 7. november 2021.
18. ↑  «Zoë Conway, Donal Lunny and Mairtín O' Connor». *www.zodomo.ie*. Arkivert fra originalen 24. juli 2020. Besøkt 7. november 2021.
19. ↑  «The Dreaming - Kate Bush | Songs, Reviews, Credits | AllMusic» **(engelsk)**. Besøkt 7. november 2021.
20. ↑  «No Frontiers - Mary Black | Songs, Reviews, Credits | AllMusic» **(engelsk)**. Besøkt 7. november 2021.
21. ↑  «Golden Heart - Mark Knopfler | Songs, Reviews, Credits | AllMusic» **(engelsk)**. Besøkt 7. november 2021.
22. ↑  «Spud – A Silk Purse (1975, Vinyl)» **(engelsk)**. Besøkt 7. november 2021.
23. ↑  «Mairéid Sullivan – Dancer (1994, CD)» **(engelsk)**. Besøkt 7. november 2021.
24. ↑  folkmaster, Author (22. januar 2011). «LORG LUNNY featuring Donal Lunny (TG4 TV)». *Folking.com* **(engelsk)**. Besøkt 7. november 2021.
25. ↑  «Eivør Songs, Albums, Reviews, Bio & More». *AllMusic* **(engelsk)**. Besøkt 7. november 2021.

Eksterne lenker
---------------

* (en) Dónal Lunny – kategori av bilder, video eller lyd på Commons Rediger på Wikidata
* (en) Dónal Lunny på Internet Movie Database Rediger på Wikidata
* (en) Dónal Lunny på Discogs Rediger på Wikidata

* (en) Dónal Lunny på MusicBrainz Rediger på Wikidata

* (en) Dónal Lunny på Spotify Rediger på Wikidata

* (en) Dónal Lunny på Songkick Rediger på Wikidata

* (en) Dónal Lunny på AllMusic Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** VIAF **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii **·** MusicBrainz **·** Discogs **·** AllMusic
 |